# בוגר אוניברסיטה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בוגר אוניברסיטה הוא אדם אשר סיים את לימודי התואר הראשון במוסד אקדמי מוכר. הלימודים לרוב התארים הראשונים נמשכים 3 שנים, אך ישנם תארים ראשונים שלימודהם נמשכים 4 שנים (הנדסה, משפטים) ואף 5 שנים (ארכיטקטורה).

## [עריכה] מקור השם

שמות התארים הראשונים בישראל מתחיל ב “...Bachelor of” מקור השם הוא מימי הביניים, בתקופה הזאת התואר ניתן באוניברסיטאות אירופה למסיימי לימודי הטריוויום.

הטריוויום הן שלוש האמנויות היותר בסיסיות והפחות חשובות מתוך שבע האמנויות היפות באוניברסיטאות אירופה בתקופת ימי הביניים. הן היו ידועות גם כאמנויות הליברליות, מכיוון שרק לאנשים חופשיים היה מותר ללומדן. שלוש אמנויות הטריוויום הן: דקדוק, רטוריקה ולוגיקה.

מקור המילה טריוויום בלטינית ומשמעותה שלוש הדרכים. הטריוויום היה נלמד בשנים הראשונות באוניברסיטאות ונחשב רק כהכנה ללימודים יותר מתקדמים (הקואדריוויום - "Quadrivium" ) - אריתמטיקה, גאומטריה, מוזיקה ואסטרונומיה. התואר Baccalauréat נטבע בצרפת, בה לתלמידים שסיימו את לימודי הטריוויום באוניברסיטת פריז ניתן תואר זה. Baccalauréat היא הצורה הלטינית המאחדת של המונח הצרפתי Bas chevalier שמשמעותו המילולית היא אביר צעיר. במשך השנים אוניברסיטאות רבות אחרות קיבלו את הנוהג, אולם המילה Baccalauréat קוצרה לBachelor (שמשמעותו באנגלית היא: רווק; שכן רק רווקים יכלו להרשות לעצמם לימודים גבוהים), מונח המשמש עד היום כתואר ראשון במוסדות אקדמיים בישראל ובמדינות רבות אחרות. התרגום לעברית המקובל בישראל למונח הזה הוא "בוגר ב..." למרות שזהו אינו תרגומו המילולי של המונח.

## [עריכה] התואר בישראל כיום

מערכת ההשכלה הגבוהה בישראל מוסמכת להעניק תואר ראשון מסוג זה או אחר, למעט, מכון ויצמן. ישנם מספר רב של תארים המוכרים בישראל כיום על ידי המועצה להשכלה גבוהה. אלה הם שמות התארים הנפוצים ביותר בישראל כיום:

### [עריכה] תארים תלת-שנתיים

- Bachelor of Arts, בקיצור B.A.

  בוגר באמנות - התואר הנפוץ ביותר, ניתן בכל התחומים שבהם לא משתמשים בשם אחר.

- Bachelor of Science, בקיצור B.S.‎ או B.Sc.‎ או S.B.‎ או Sc.B.‎

  בוגר במדעים - התואר ניתן בשני תחומים: בהנדסה ובמדעים מדויקים. כשהתואר ניתן בהנדסה הוא ארבע שנתי וכשהתואר ניתן במדעים מדויקים הוא בדרך כלל תלת שנתי. יש להדגיש שישנם מוסדות בארץ כגון הטכניון והאוניברסיטה הפתוחה שבהם ניתן התואר .B.A במדעים מדויקים ולא B.Sc.‎.

- Bachelor of Education, בקיצור B.Ed.‎

  בוגר בחינוך - ניתן לרוב על ידי מכללה אקדמית, לבוגרים בתחום ההוראה ומסיימו מחזיק בדרך כלל גם בתעודת הוראה.

### [עריכה] תארים ארבע-שנתיים

- Bachelor of Science, בקיצור B.S.‎ או B.Sc.‎ או S.B.‎ או Sc.B.‎

  בוגר במדעים - התואר ניתן בשני תחומים: בהנדסה ובמדעים מדויקים. כשהתואר ניתן בהנדסה הוא ארבע שנתי וכשהתואר ניתן במדעים מדויקים הוא בדרך כלל תלת שנתי. יש להדגיש שישנם מוסדות בארץ כגון הטכניון והאוניברסיטה הפתוחה שבהם ניתן התואר .B.A במדעים מדויקים ולא B.Sc.‎.

- Bachelor of Design, בקיצור B.Des.‎

  בוגר בעיצוב - התואר ניתן בתחומי העיצוב השונים.

- Bachelor of Laws, בקיצור LL.B.‎

  בוגר במשפטים - התואר ניתן בתחום המשפטים. בעל תואר זה הוא משפטן אך אינו נחשב עורך דין, עד שישלים תקופת התמחות המכונה סטאז'.

- Bachelor of Technology, בקיצור B.Tech.‎

  בוגר בטכנולוגיה - זהו תואר בהנדסה הניתן על ידי מכללות אקדמיות שאינן מוסמכות להעניק תואר B.Sc.‎ בהנדסה. בישראל אין הבדל רשמי בין תואר B.Sc.‎ ארבע שנתי לתואר B.Tech.‎ וגם בוגר תואר זה יכול להירשם בפנקס המהנדסים כמהנדס. בעבר אף מכללה לא הוסמכה להעניק תואר B.Sc.‎. כיום יותר ויותר מכללות מוסמכות להעניק תואר B.Sc.‎.

### [עריכה] תארים חמש-שנתיים

- Bachelor of Architecture, בקיצור B.Arch.‎

  בוגר בארכיטקטורה - התואר ניתן בארכיטקטורה והמחזיק בו הוא אדריכל.

### [עריכה] הבהרות

פרוט התארים המובא כאן מתייחס לתארים הניתנים כיום (2005) בישראל. אופן מתן התארים ומשמעותם היה שונה בעבר, ואפשרי שישתנה בעתיד. משמעות התארים נקבעת על ידי האוניברסיטאות והמועצה להשכלה גבוהה בעת מתן התואר.

משמעות שמות התארים שונה במקצת ממוסד למוסד. מעבר לכך, מערכת התארים משתנה ממדינה למדינה, כאשר לא ניתן לקבוע בוודאות שתואר באותו השם שניתן במדינה אחרת משמעותו זהה לתואר כזה הניתן בישראל.

## [עריכה] ראו גם

- מוסמך אוניברסיטה - תואר שני
- דוקטורט - עבודת מחקר אקדמית
- פוסטדוקטורט - עבודת מחקר אקדמית
- פרופסור - מורה וחוקר במוסד אקדמי

מקור: http://he.wikipedia.org../../../%D7%91/%D7%95/%D7%92/%D7%91%D7%95%D7%92%D7%A8_%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94.html

קטגוריות: תארים אקדמיים | חינוך

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Eesti
- Suomi
- Français
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- Українська
- Walon
- 中文